Milk Tea Alliance

Milk Tea Alliance ("Pakatan Teh Susu",  atau 奶茶同盟 ) ialah sebuah gerakan aktivisme dan solidariti politik dalam talian berpusat antara warga-warga pengguna Interent di Hong Kong, Taiwan, Thailand dan Myanmar mendokong fahaman demokrasi. Ia turut mendapat penerimaan signifikan di Filipina, India, Malaysia, Indonesia, Belarus dan Iran.

Nama ini diberikan sempena perlambangan minuman teh susu yang dikongsi sesama budaya-budaya masyarakat Hong Kong, Taiwan dan Thailand yang mengasaskan pergerakan ini.

 Latar belakang 

Pada April 2020, Vachirawat “Bright” Cheeva-aree, seorang pelakon Thailand mengirimkan suatu gambar dalam akaun profil Twitter beliau di mana kapsyen tersebut menyebut Hong Kong sebagai sebuah "negara" dan bukannya suatu kawasan pentadbiran khas Republik Rakyat China sepertimana yang dipersetujui di medan antarabangsa. Perkara ini membangkitkan kemarahan sebahagian peminatnya di China yang mengenalinya dari siri drama 2gether yang begitu terkenal di sana; warga-warga Internet di China menyerangnya sambil menyeru suatu pemboikotan terhadap siri drama dilakonkan beliau.

Bright meminta maaf dan memadam kiriman tersebut, namun para warga maya ini turut menemukan kiriman bertarikh 2017 dari teman wanitanya, Weeraya “New” Sukaram yang menyatakan sokongan kepada kemerdekaan Taiwan. Para pengguna Internet China ini mula melontarkan banyak ujaran menghina Raja Vajiralongkorn dan Perdana Menteri Prayut Chan-o-cha sementara pengguna di Thailand membela Weeraya dengan sanggahan dan tanda pagar untuknya di media sosial mereka. Hal ini diketahui Kedutaan Besar China di Bangkok yang menerbitkan pernyataan panjang di Facebook mengecam kritikan dan "pertempuran digital" ini.

Dengan demikian, dukungan Thailand terhadap perjuangan Hong Kong dan Taiwan melawan China telah menyatukan kelompok-kelompok terpisah dari para penunjuk perasaan pro-demokrasi dengan sentimen anti-Beijing yang menjadi sebahagian dari platform anti-autoritaritan mereka. Para pengguna Twitter di Taiwan dan Hong Kong kemudian menyatu usaha dengan para pengguna Thai mewujudkan suatu pergerakan politik, akhbar The Telegraph menggambarkan situasi ini sebagai suatu "saat solidarii serantau langka".

 Lihat juga 
 Pan-Asianisme

 Rujukan